AOT ผนึก GULF-GPSC ค้ำยันดัชนี! ประคอง SET ปิดลบบางๆ ท่ามกลางเอเชียผันผวน
AOT ผนึก GULF-GPSC ค้ำยันดัชนี! ประคอง SET ปิดลบบางๆ ท่ามกลางเอเชียผันผวน โดยดัชนีปิดตลาดวันนี้ที่ระดับ 1,596.10 จุด ลดลง 5.02 จุด หรือ 0.31% มูลค่าการซื้อขาย 3.5 หมื่นล้านบาท
20 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ที่ระดับ 1,596.10 จุด ลดลง 5.02 จุด หรือ 0.31% มูลค่าการซื้อขาย 3.5 หมื่นล้านบาท อย่างไรก็ดี ในการซื้อขายภาคเช้าในวันนี้ ดัชนีฯมีการปรับตัวลดลงไปปิดที่ระดับ 1,589.19 จุด ลดลง 11.93 จุด หรือ 0.75% มูลค่าการซื้อขาย 1.67 หมื่นลบ. ขณะที่ในการซื้อขายภาคบ่าย ดัชนีฯมีการดีดตัวจากแรงซื้อในหุ้นขนาดใหญ่ โดย 3 อันดับแรกที่มีการซื้อขายเข้ามาจนมีผลต่อดัชนีฯโดยรวมมากที่สุด ได้แก่ AOT, GULF และ GPSC
โดยราคาหุ้น บริษัท ท่าอากาศยานไทย จำกัด (มหาชน) หรือ AOT ปิดตลาดวันนี้ที่ระดับ 64.50 บาท บวก 0.75 บาท หรือ 1.18% สูงสุดที่ระดับ 64.50 บาท ต่ำสุดที่ระดับ 63.25 บาท ด้วยมูลค่าซื้อขาย 979.81 ล้านบาท 
ขณะที่ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ปิดตลาดวันนี้ที่ระดับ 80.50 บาท บวก 3 บาท หรือ 3.87% สูงสุดที่ 80.75 บาท ต่ำสุดที่ 76.50 บาท ด้วยมูลค่าซื้อขาย 1.05 พันล้านบาท
ขณะเดียวกัน บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ปิดตลาดวันนี้ที่ระดับ 63 บาท บวก 3 บาท หรือ 5% สูงสุดที่ 63.25 บาท ต่ำสุดที่ 59.25 บาท ด้วยมูลค่าซื้อขาย 448.95 ล้านบาท
10 หุ้นดันดัชนีวันนี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยปรับลดลงตามตลาดหุ้นทั่วโลก หลังธนาคารกลางสหรัฐ (เฟด) ส่งสัญญาณขยับขึ้นดอกเบี้ยในปี 62 และปี 63 ทำให้ตลาดผิดหวังเนื่องจากสัญญาณเศรษฐกิจโลกที่ชะลอตัว เฟดน่าจะปรับขึ้นดอกเบี้ยเพียง 2 ครั้งในปีหน้าเท่านั้น แต่เฟดก็จะปรับขึ้นดอกเบี้ยอีกครั้งในปี 63 ด้วย ทำให้การเคลื่อนไหวของดัชนีดาวโจนส์เมื่อคืนนี้เหวี่ยงตัวไป-กลับมากกว่า 700 จุดในวันเดียว ส่งผลต่อการลงทุนในตลาดหุ้นเอเชียวันนี้ด้วย
อย่างไรก็ตามบริเวณดัชนีที่ 1,580 จุดยังมีความแข็งแกร่ง และด้วยมูลค่าซื้อขายที่มีเข้ามาไม่มากนักในวันนี้ ประกอบกับคาดว่าการลงทุนของต่างชาติน่าจะลดน้อยลงในช่วงหลังจากนี้เพราะเข้าใกล้เทศกาลคริสต์ใหม่และปีใหม่ ทำให้แรงขายของต่างชาติน่าจะลดลงด้วย ขณะที่ดัชนีปรับตัวลดลงมามาก ก็อาจจะมีแรงรีบาวด์กลับขึ้นมา รวมถึงคาดการณ์ว่ามีโอกาสทำราคาปิดสิ้นงวดบัญชี (Window Dressing) ในสัปดาห์หน้า บวกกับจะยังมีแรงซื้อจากกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ทยอยเข้ามา ก็อาจจะทำให้ดัชนีมีโอกาสฟื้นตัวขึ้นได้ในวันพรุ่งนี้และต่อเนื่องถึงสัปดาห์หน้า
โดยวันพรุ่งนี้ (21 ธ.ค.61) มองแนวรับที่ 1,580 จุด และแนวต้านที่ 1,600 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 1,948.50 ล้านบาท ปิดที่ 46.75 บาท ลดลง 0.25 บาท
PTTEP มูลค่าการซื้อขาย 1,620.99 ล้านบาท ปิดที่ 116.50 บาท ลดลง 1.50 บาท
KBANK มูลค่าการซื้อขาย 1,430.27 ล้านบาท ปิดที่ 188 บาท ลดลง 0.50 บาท
TQM มูลค่าการซื้อขาย 1,248.09 ล้านบาท ปิดที่ 22.80 บาท ลดลง 0.20 บาท
PTTGC มูลค่าการซื้อขาย 1,145.30 ล้านบาท ปิดที่ 72 บาท ราคาไม่เปลี่ยนแปลง
 
ตลาดหุ้นเอเชีย
